આમેય ભારતને વિખૂટુ પાડવા માટે ચીન જાતજાતનાં દાવપેચ અજમાવી રહ્યું છે અને તેને મદદની લલચામણી ઓફરો કરી રહ્યા છે. નેપાળ ચીનની આ ચાલમાં સપડાઈ રહ્યું છે અને ભારત સાથેનાં સંબંધોમાં ઓટ આવી રહી છે. ગયા શુક્રવારે ચીને નેપાળને તેનાં બંદર અને ત્રણ પોર્ટ લેન્ડનો ઉપયોગ કરવાની મંજૂરી આપી હતી. આને કારણે ચારે બાજુ જમીનથી ઘેરાયેલા નેપાળ માટે ભારત પર અવલંબન રાખવાનું ઘટશે. પડોશી દેશોને પટાવવા ચીન પહેલા તેમને નાણાકીય મદદ અને લોન આપીને ફસાવતું હતું હવે તે સંસાધનોનો ઉપયોગ કરવાની છૂટ આપીને અન્ય દેશોને તેની છાવણીમાં લઈ જવા ફસાવે છે. ભારત માટે ચીનની આ ચાલ ચિંતાજનક છે.